# Oscar Wilde

| Oscar Wilde |
| --- |
|  |
| Sexo |
mascule |
| Nascentia |
1854-10-16, 1854-06-16 (Dublin) |
| Decesso |
1900-11-30 (6th arrondissement of Paris) |
| Causa de decesso |
meningitis[\*] |
| Loco de reposo |
Oscar Wilde's tomb[\*], Père Lachaise Cemetery[\*], Cimetière parisien de Bagneux[\*] |
| Ethnicitate |
gente irlandese[\*] |
| Citatania |
United Kingdom of Great Britain and Ireland[\*], Republica de Irlanda, Regno Unite, Francia |
| Educate in |
Magdalen College[\*], Trinity College, Dublin[\*] |
| Occupation |
poeta[\*], dramaturgo, scriptor de contos[\*], scriptor pro infantes[\*], romancero[\*], scriptor, autor[\*], prosaista[\*], opinion journalist[\*], essayista[\*], fabulist[\*], librettista[\*], scenarista[\*] |
| Obras notabile |
The Importance of Being Earnest[\*], The Picture of Dorian Gray[\*], The Canterville Ghost[\*], The Soul of Man under Socialism[\*], The Ballad of Reading Gaol[\*] |
| Religion |
Roman Catholic[\*] |
| Conjuge |
Constance Lloyd[\*] |
| Infantes |
Vyvyan Holland[\*], Cyril Holland[\*] |
| Parentes |
matre Jane Wilde[\*] patre William Wilde[\*] |
| Fratres/sorores |
Willie Wilde[\*], Isola Francesca Emily Wilde[\*] |
| Premios |
Newdigate Prize[\*] |
| Lingua |
anglese, francese, latino, lingua grec ancian, germano |
| Signatura |  |
| Sito |
 |
| Identificatores |
| ISNI |
0000000121272652, 0000000368639938, 0000000368639911, 000000036863992X |
| VIAF |
34464414 |
| IMDB |
nm0928492 |
|  Commons |
Oscar Wilde |

**Oscar Fingal O'Flahertie Wilde** (Dublin le 16 de octobre 1854 — Paris le 30 de novembre 1900) esseva un scriptor, aphorista. dramaturgo, e poeta irlandese, e un del scriptores le plus significative del seculo 19.

Wilde es considerate como un del dramaturgos le plus distinguite del London victorian tardive; etiam, ille esseva un celebritate del epocha debite a su grande e acuminate argutia. Hodie ille es memorate pro su epigrammas, su obras de theatro e le tragedia de su incarceration, sequite per su toste morte.

Filio de distinguite intellectuales de Dublin, desde etate toste ille acquireva fluiditate in le francese e le germano. Ille monstrava esser un prominente classicista, prime in le Trinity College, Dublin, e depost in Magdalen College (Oxford), ubi ille esseva licentiate con le recognoscimentos le plus alte in studios classic e in le assi appellate *Mods*, considerate traditionalmente como le examines le plus difficile del mundo. Guidate per duo de su tutores, Walter Pater e John Ruskin, ille deveniva cognoscite pro su implication in le crescente philosophia del estheticismo. Ille anque explorava profundemente le catholicismo —religion a le qual ille se converteva in su lecto de morte—. Post su passo per le universitate ille se resituava in London, ubi ille se moveva in le circulos cultural e social de moda.

Como un portavoce del estheticismo ille realisava varie activitates literarie; ille publicava un libro de poemas, dava conferentias in Statos Unite e Canada re le Renascentia anglese e depost ille retornava a London, ubi ille laborava prolificamente como jornalista. Cognoscite per su ingenio mordente, su vestir extravagante e su brillante conversation, Wilde deveniva un del major personalitates de su tempore.

In le annos 1880 ille raffinava su ideas re le suprematia del arte in un serie de dialogos e essayos, e incorporava themas re decadentia, duplicitate e beltate in su unic romance, *Le portrait de Dorian Gray*. Le opportunitate pro disveloppar con precision detalios esthetic e combinar los con themas social le induceva a scriber theatro. In Paris, ille scribeva *Salomé* in francese, ma su representation esseva prohibite debite a que in le obra appareva personages biblic. Imperturbabile, ille produceva quatro comedias de societate in le principios del annos 1890, deveniente un del plus successose dramaturgos del London victorian tardive.

In le apogeo de su fama e successo, dum que su obra maestra *Le importantia de appellar se Ernesto* continuava essente representate super le scenario, Wilde intentava un processo contra le patre de su amante pro diffamation. Post un serie de judicios ille esseva declarate culpabile de indecentia grave e imprisionate dum duo annos, obligate a realisar labores fortiate. In prision ille scribeva *De Profundis*, un longe littera que describe le viage spiritual que ille experimentava post su judicios, un contrapuncto obscur a su anterior philosophia hedonistic. Post su liberation, ille departiva immediatemente a Francia, ubi ille scribeva su ultime obra *La ballada del carcere de Reading*, un poema in commemoration a le dur rhythmos del vita carcerarie. Ille moriva como indigente in Paris, al etate de quaranta-sex annos.

> Io scribeva quando io non cognosceva le vita. Nunc io comprende su significato, io non debe plus scriber. Le vita non pote scriber se, illo solo pote viver se.
>
> —Oscar Wilde.
>
>

## Vita

### Familia

Oscar Wilde esseva le secundo del tres filios de duo distinguite membros del societate angloirlandese de Dublin. Su patre, sir William Wilde, esseva le plus importante chirurgo specialista in otologia e ophtalmologia de Irlanda, ultra esser un notabile archeologo e statistico. Ille se distingueva, etiam, per fundar un consultorio medical pro adjutar a le pauperes de su citate, e que plus tarde esseva incorporate al Royal Victoria Eye and Ear Hospital, fundate in 1844.

Le matre de Oscar, Jane Wilde, esseva poetessa —illa scribeva usante le pseudonymo *Speranza* ("Sperantia" in italiano)— qui scribeva pro le revolutionarios Juvenes Irlandese e illa esseva cognoscite partitario del Nationalismo irlandese.

Su fratre major, Willie Wilde (1852-1899), serea plus tarde un distinguite jornalista pro *Punch* e *Vanity Fair,* assi como editorialista pro The Daily Telegraph. Su soror minor, Isola (1857-1867), moriva de meningitis con nove annos. Wilde le dedicarea su poema "Requiescat", scribite in 1875 e publicate in su prime anthologia, *Poems* (1881).

### Studios

Ille esseva educate in casa usque le etate de nove annos, demonstrante un intelligentia notabile e un particular facilitate pro le francese e le germano. Con 10 annos (1864) ille ingressava in le Port Royal School de Enniskilen (Irlanda) e ille studiava illac usque le etate de dece-septe annos (1871). Durante su sojorno illac su soro Isola moriva, qui inspirava su poema *Requiescat*.

Le 19 de octobre de 1871 ille ingressava in le Trinity College (Dublin), ubi ille studiava le classicos durante le sequente tres annos.

## Obras

### Dramas

* *Lady Windermere's Fan* (1892)
* *A Woman of No Importance* (1893)
* *An Ideal Husband* (1898)
* *The Importance of Being Earnest* (1898)

### Romances e collectiones de essayos

* *The Happy Prince and Other Stories* (1888)
* *Lord Arthur Savile's Crime and Other Stories* (1891)
* *House of Pomegranates* (1891)
* *Intentions* (1891, essayos e dialogos super le esthetica)
* *The Picture of Dorian Gray* (1891)
* *The Soul of Man under Socialism* (1891)
* *De Profundis* (1897)

### Poesia

Wikimedia Commons ha files multimedial de: *Oscar Wilde*

* *Poems* (1881)
* *The Ballad of Reading Gaol* (1898)

Iste articulo contine material traducite ab Wikipedia in espaniol. Le texto original se trova in le version 81110770 de es:Oscar Wilde, e es usate secundo le mandatos del licentia respective.